Ondersoek ingestel oor dronk seemeeueArgieffoto Die Dierebeskermingsvereniging in Engeland ondersoek talle gevalle van dronk seemeeue wat “gedisoriënteerd en verward” optree in die suidweste deel van die land. Die besope voëls is van strande oor Devon en Dorset gered. Beeldmateriaal wys hoe een van die seemeeue strompel en sy balans verloor. Die DBV het aanvanklik gedink die voëls het moontlik ŉ bakteriële siekte onder lede, maar meeste van die voëls het egter herstel ná hulle gebraak het. Hulle het boonop almal na bier geruik en reddingsbeamptes het bepaal dat die voëls inderdaad besope is. ŉ Paar van die seemeeue het gevrek, alhoewel meeste kon herstel “nadat hulle hul roes afgeslaap het”. Beamptes het nog nie ŉ antwoord hoe die voëls dronk word nie. Daar is aanvanklik gedink dat die seemeeue moontlik bier drink wat oorgebly het nadat strandgangers plastiekglasies agtergelaat het. Daar word nou vermoed dat verskeie plaaslike brouerye van hul alkoholiese afval ontslae raak sonder om die natuur daarteen te beskerm. Bron: SkyNews